Čārlijs Hanems
Čārlzs Metjū Hanems (angļu: Charles Matthew Hunnam; dzimis 1980. gada 10. aprīlī) ir angļu aktieris. Plašāku atpazīstamību ieguva pēc lomas seriālā "Anarhijas dēli" (Sons of Anarchy, 2008—2014). Par šo lomu divas reizes nominēts Kritiķu izvēles televīzijas balvai. Atveidojis lomas arī tādās filmās kā "Nikolass Niklbijs" (2002), "Grīnstrītas huligāni" (Green Street, 2005), "Cilvēces bērns" (2006), "Kaisles cena" (The Ledge, 2011), "Pacific Rim: Uzbrukums Zemei" (Pacific Rim, 2013), "Purpura smaile" (2015), "Zudusī Z pilsēta" (2016), "Karalis Arturs. Leģenda par zobenu" (2017), Triple Frontier (2019), "Džentlmeņi" (2019) un "Atvadas" (2022). Pazīstamākās Hanema televīzijas lomas ir seriālos Queer as Folk (1999—2000), Undeclared (2001—2002) un Shantaram (2022).